পারিবারিক সূত্রে জানা যায়, পৌর এলাকার নরিন মডেল একাডেমীর প্রতিষ্ঠাতা পরিচালক শফিঊল আলম রিপনের অনুপ্রেরণায় স্কুল সংলগ্ন পুকুরে সাঁতারে প্রমি আক্তারের প্রথম হাতেখড়ি। তখন সে ৪র্থ শ্রেণির ছাত্রী। ২০১৫সনে জাতীয় শিশু পুরস্কার প্রতিযোগিতায় ১০০ মিটার মুক্ত সাঁতারে জেলায় ১ম স্থান অর্জন করে তাক লাগিয়ে দেয় সে। তারপর থেকেই উৎসাহ বেড়ে যায়। মা-বাবা এবং শিক্ষকেরাও তাকে অনুপ্রেরণা দিতে থাকেন। প্রমিও তার অনুশীলন অব্যাহত রাখে। ২০১৬ সনে জাতীয় শিশু পুরস্কার প্রতিযোগিতায় ১০০ মিটার মুক্ত সাঁতারে জাতীয় পর্যায়ে ৩য় স্থান লাভ করে এবং একই বছর অর্থাৎ ২০১৬ সনে বাংলাদেশ মহিলা ক্রীড়া সংস্থার আয়োজনে আন্ত:জেলা বয়স ভিত্তিক মহিলা সাঁতার প্রতিযোগিতায় ৫০ মিটার ফ্রী স্টাইলে জেলায় ২য় স্থান লাভ করে।